Digital4Sofia Online Advertising Conference 2024 – конференция на живо
2024-06-06 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Развиваш свой бизнес, сам, малко по малко, от нулата. Всичко, което си постигнал, е благодарение на постоянството, упоритостта и желанието да научаваш нови неща. Голяма част от времето си фокусираш върху предприемачеството и маркетинга. Ако е така, конференцията е още една възможност да научиш нови неща, да видиш тенденциите или да обогатиш познанията си.
Събитието е разделено основно на 3 панела:

SEO
eCommerce
AI&BIZ DEV

Сред темите, които се дискутират, са:

От разходи към инвестиции за повече продажби в eCommerce.
Как можем да намалим върнатите поръчки.
Топ грешки в eCommerce преди големите обороти.
Link building стратегии за 2024-а година.
Прилагане на AI за оптимизиране на инвентара.

Следи програмата на събитието, предстои да се допълва.
За кого е подходящо

За маркетолози и собственици на бизнес.

Лектори

Лекторите са български и чуждестранни специалисти в областта на дигиталния маркетинг, основатели на компании и експерти на ръководни позиции.

Участието е с такса, с предварителна регистрация.
Стойността на билета варира в зависимост от достъпа:

180 лв. без ДДС.
240 лв. без ДДС.

„Наука за бизнес“ – събитие на живо
2024-06-11 | Интер Експо Център, бул. "Цариградско шосе" 147, София
Ако искаш да знаеш как практически науката може да бъде в помощ на предприемачите, събитието е точно за теб. Провежда се за четвърти пореден път, а целта му е да насърчи развитието на българския бизнес.
Посети го, за да видиш какви са възможностите за внедряване на технологиите в различни отрасли (като производство и селско стопанство). Ела, за да научиш кои съвременни технологични разработки могат да помогнат и в твоите начинания.
За кого е подходящо събитието

За собственици на бизнес.

Участието е без такса, с предварителна регистрация.

„Ecommerce and Retail Summit“ – конференция от хибриден тип
2024-06-13 | Хотел “Хилтън”, бул. България 1, София, Bulgaria
Какви са водещите тендеции в бизнеса? Какви промени се очакват в следващите години? Повечето мащабни конференции очертават отговорите на тези въпроси. Форумите са ти от полза, защото ти помагат да се адаптираш по-лесно към бъдещето. Поредното събитие на списание „Капитал“, касаещо електронната търговия, се провежда през май. Семинарът е еднодневен, а лекциите обхващат всички важни тенденции в областта на e-commerce. Някои от темите са:

AI за електронна търговия;
нови стратегии за персонализиране;
възможности за малкия бизнес;
изпълнение и доставка в ерата на автоматизацията и др.

Цялата програма виж в страницата на събитието.
За кого е подходящо

За всички, които се интересуват от тенденциите в електронната търговия.

Лектори

Лекторите експерти на ръководни постове, специалисти от България и чужбина в областта на продажбите и маркетинга.

Участието е с такса, с предварителна регистрация.

Онлайн билет – 80 лв.
Присъствен билет – 200 лв.

„Bulgarian Space Industry - Past, Present and Future“ – събитие на живо
2024-06-20 19:00 - 2024-06-21 02:00 (Europe/Helsinki) | Клуб КУПЕ, ул. Славянска 8, София, Bulgaria
Макар детската ти фантазия да летиш в космоса да не се е реализирала, интересът към необятното космическо пространство е жив. Ако е така, събитието е точно за теб. Подходящо е и за всички младежи, които мечтаят да се развиват в сферата на космическите науки и искат да научат какви са възможностите за това в България.
Включи се в събитието, за да разбереш:

историята на космическите науки в страната ни;
можеш ли да се развиваш в тази сфера именно в България;
какви са бизнес възможностите на българската космическа индустрия.

Предвиди си и време за нетуъркинг в последните часове на вечерта.
Събитието е благотворително и цели да подкрепи Борис Топалов – една от големите надежди на българските космически науки.
За кого е подходящо събитието

За младежи, които искат да се развиват в сферата, както и за всички, които се интересуват от темата.

Лектори

Влез в страницата на събитието и виж кои са участниците в събитието.

Участието е с такса, с предварителна регистрация.

„Работа или бизнес? Четирите пътя за печелене на пари“ – събитие от хибриден тип
2024-07-04 15:00 - 17:00 | БТПП, Ул. Искър 10
Имаш идея за собствен проект и си готов да вложиш време и средства, за да го видиш реализиран. Откъде да започнеш? Нямаш нито познания за това как се прави бизнес, нито умения. Търсиш полезна информация, но и подкрепяща те среда, която да ти помогне в това начинание. Ако е така, включи се в предстоящото събитие.
Срещите се провеждат регулярно, а основната им цел е да насърчи участниците да направят първите си стъпки в предприемачеството като им осигури необходимите знания за това.
За кого е подходящо

За всички, които искат да стартират собствен бизнес проект.

Лектор

Гена Събева, предприемач с над 30 години опит и създател на „Бизнес клас“.

Първото събитие е без такса, с предварителна регистрация.

„От хоби готвач до предприемач“ – събитие на живо
2024-07-10 19:00 - 21:30 | WorkBetter, Черни връх 51, София, Bulgaria
„Future Females“ има за цел да подкрепи жените предприемачи по пътя към успеха. Част от идеята на проекта е да разказва вдъхновяващи истории, които насърчават и теб да развиеш собствения си проект. Включи се в срещата, ако имаш идея за малък бизнес. Със сигурност ще се припознаеш в ентусиазма на гост-водещата, ако плановете ти са насочени към сладкарството. Ела, за да научиш как Кристин Радоилова:

​стартира малък бизнес със собствени средства;
​разраства дейността си от кухнята вкъщи до две популярни заведения за хранене;
​гради бизнес през общността и без реклама.

За кого е подходящо събитието

За хора, които мечтаят да направят първите стъпки към малък бизнес и за такива, които са в началото на пътя си.

Лектор

Кристин Радоилова е основател на две от най-популярните заведения за хранене в София – Y dough и Sabale. А началото на бизнеса е поставено и монетизирано първоначално в Инстаграм.

Участието е с такса, с предварителна регистрация.

Angel Investing Training Course – събитие на живо
2024-10-03 12:00 - 2024-10-04 19:00 | Missia 23, ул. Мизия 23
Имаш възможност да финансираш иновативна българска идея? Имаш опит в инвестициите, но искаш да научиш повече за ангелското финансиране? Или си бил вече т.нар. Business Angel, но си се фокусирал върху повишаване на уменията? Събитието е точно за теб.
Двудневно е, без такса за участието, а целта му е да те срещне с водещи ангелски инвеститори от цяла Европа, които да споделят с теб опита си.
Какво да очакваш?
Работиш съвместно с тях, за да развиеш компетенции и умения, които ти позволяват да инвестираш в иновативни бизнес идеи на ранен етап.
Работният език е английски, имай го предвид.
За кого е подходящо събитието

За инвеститори.
За предприемачи, които искат да навлязат в сферата на финансирането.

Участието е без такса, с предварителна регистрация.

Fespa Bulgaria – кариерно събитие на живо
2024-10-05 13:30 - 18:00 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Безкрайните възможности за печат и дизайн навлизат активно в нашето ежедневие. Все повече фирми насочват усилията си в тази посока, а технологиите са разнообразни. Ако темата ти е интересна, включи се в събитието. Ела, за да чуеш какво имат да ти кажат млади хора, които развиват успешно своя бизнес.
По време на срещата научаваш:

какви са възможностите за реализация в бранша;
как дизайнер създава увлекателна и иновативна бордна игра – среща с Маргарит Ралев;
как екипът на ЛАМ‘ОН създава екологичен биоразградим продукт в помощ на печатниците;
как се брандират автомобили – разговор с Иван Тренчев;
как се създава сито студио – среща с Надежда Георгиева.

Ако искаш да отпечаташ своя тениска или торбичка – направи го по време на уъркшопа. Включи се и за да разбереш повече за отворените позиции, които компании в бранша предлагат.
За кого е подходящо

За всички, които се интересуват от печата и рекламното производство.

Лектори

Маргарит Ралев – GEMJI
Иван Тенчев – The Wrap and Tint School
Надежда Георгиева – Sito Studio
Анжела Иванова, Гергана Станчева, доц. д-р Филип Ублеков – LAM’ON

Участието е без такса, с предварителна регистрация.

Презентационно и словесно майсторство с Иво и Жоро – обучение на живо
2024-10-08 19:00 - 2024-10-31 21:30 | Зала “Калияна”, "Петко Р. Славейков" 6, София
Дори и да не ти се налага да говориш пред аудитория, си наясно, че добрите комуникативни способности отварят много врати, а и те правят по-уверен в себе си.
Един от предпочитаните курсове по словесно майстворство, воден от Георги Бърдаров и Иво Топалов, стратира в началото на октомври. Ако се притесняваш да се запишеш, събитието е точно за теб. Ела сред останалите участници, за да:

преодолееш сценичната си треска;
създадеш завладяващи послания;
се научиш да използваш умело езика на тялото си;
структурираш добре представянето си.

Курсът е комбинация от лекции и практически упражнения, но забавление не липсва. Обучението е полезно, защото ти показва как да говориш с увереност пред аудитория, как да я ангажираш и вдъхновяваш, как да запазиш спокойствие дори в трудни ситуации.
За кого е подходящо събитието

За всички, които искат да развият своите словесни способности.

Лектори

Доц. д-р Георги Бърдаров – учен и писател. Той е зам. декан на Геолого-географски факултет на СУ „Св. Климент Охридски“. Автор на „Аз още броя дните“, „Absolvo te”. През 2018 година създава издателска и продуцентска къща „Мусагена“, която дава поле за изява на млади автори.
Иво Топалов е писател и обучител. Водещ е на множетсво корпоративни обучения. Организира и съорганизира събития, фокусът на които е в сферата на личностното развитие.

Участието е с такса, с предварителна регистрация.

Дните за провеждане на курса са вторник и четвъртък – от 19:00 до 21:00 часа.

eCommerce Academy Conference – събитие на живо
2024-10-10 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Интересуваш ли се от eCommerce? Независимо дали ръководиш собствен бизнес и следиш тенденциите в онлайн търговията, или се развиваш в сферата на маркетинга, събитието ти е от полза.
Какво ти дава?

Образователни лекции.
Експо зона с над 30 партниращи компании.

Включи се в конференцията, за да разбереш:

как да предпазиш бизнеса си от Интернет измами;
как да достигаш до повече клиенти чрез имейл маркетинга;
какви са правните предизвикателства през излизането на чуждестранни пазари.

Виж програмата на събитието, за да разбереш какво друго да очакваш.
За кого е подходящо

За собственици на бизнес, маркетолози и за всички, които се интересуват от новостите в електронната търговия.

Лектори

Лекторите са специалисти в различни сфери на дейност – предприемачи, юристи, експерти в банковия сектори. Повече за тях научаваш от сайта на конференцията.

Участието е с такса, с предварителна регистрация.

TikTok Marketing Masterclass – събитие на живо
2024-10-15 | INTERPRED WTC Sofia, бул. "Драган Цанков" 36, София, Bulgaria
Влагаш големи усилия, за да развиваш бизнеса си. Използваш различни канали за комуникация, защото си наясно, че няма как да продаваш само със страница във Фейсбук. Създаваш акаунти в различни мрежи, съобразяваш се с тона им, и нещата лека-полека се получават. А замислял ли си се за ТикТок? Ако все още не се осмеляваш да направиш своите първи крачки в мрежата, събитието е точно за теб.
Включи се, за да научиш как да:

настроиш рекламния си акаунт;
създаваш подходящо съдържание;
снимаш TikTok видеа;
измерваш резултатите от кампаниите си;
работиш с инфлуенсъри.

За кого е подходящо събитието

За собственици на бизнес, които искат да засилят присъствието си в платформата, както и за онези, които все още не са направили своите първи стъпки в нея.

Участието е с такса, с предварителна регистрация.

„Бъдещето на парите“ – форум на живо
2024-10-15 08:00 - 17:00 | Интер Експо Център, бул. "Цариградско шосе" 147, София
Интересуваш се от финанси, икономика и от влиянието на дигитализацията върху бизнеса. Каква е следващата стъпка в тази посока – какво следва след разплащанията чрез смартфона? Готов ли е банковият сектор да приеме еврото? И към какви възможности за спестявания се насочваме? Отговори на всички тези въпроси получаваш по време на събитието.
Програмата е разделена на няколко дискусионни блока:

Разминаване с рецесията – какви са перспективите пред нашата икономика през следващата година? Как глобалните тенденции повлияват пазара ни?
Финансови иновации и регулации – какво е влиянието на AI върху банковата сфера;
Киберсигурност – какви са предизвикателствата пред банковите институции;
Нова ера в застраховането – как технологиите променят застрахователните услуги;
Scale up – възможности за финансиране на растящи компании – как да намериш подходящи инвеститори и да привлечеш партньорства.

За кого е подходящо събитието

За всички, които се интересуват от икономическата обстановка в страната.

Лектори

Лекторите са експерти във финансовия сектор. Повече за тях научаваш от страницата на събитието.

Участието е без такса, с предварителна регистрация.

Digital Trends – конференция на живо
2024-11-05 | Sofia Event Center, бул. "Черни връх" 100, София, 1407, Bulgaria
Може ли AI да замени творческите професии като писатели, художници и музиканти и как ще се промени ролята на човека в създаването на съдържание? Какви нови работни места ще се появят с навлизането на AI и какви умения ще бъдат най-търсени на пазара на труда в бъдеще? На тези и много други въпроси получаваш отговор по време на събитието.
Част от лекциите са:

Бъдещето на българската ИТ индустрия в глобалната технологична надпревара.
Европа като глобален център за иновации: Стратегически инвестиции за насърчаване на стартиращи фирми.
Дигитално спортно съдържание и извън него: Повишаване нивото на потребителското изживяване.
Тенденции и иновации в електронните спортове.

Виж програмата на събитието, за да разбереш какво още те очаква.
За кого е подходящо

За специалисти от банковия сектор и финтех сегмента.

Лектори

Лекорите са експерти в различни области. Повече за тях научаваш от страницата на конференцията.

Участието е с такса, с предварителна регистрация.

Целенасочени кариерни промени – събитие на живо
2024-11-09 11:00 - 17:30 | SOHO Sofia, ул. "Искър" 4, София
Искаш да направиш следващата стъпка в кариерата си? Този уъркшоп ти дава знания и инструменти, които ти помагат да откриеш точно твоето призвание. Научаваш как да определиш силните си страни и да създадеш успешна стратегия за кариерно развитие.
Защо да се включиш?

Разбираш по-добре нуждите и потребностите си.
Избораш средата, сред много други, която те кара да се чувстваш най-комфортно и продуктивно.
Изграждаш професионална персона и завладяващ наратив, който да те представя най-добре пред работодатели и бизнес партньори.
Създаваш собствена стратегия за кандидатстване.

За кого е подходящо

За всички, които търсят пълноценна кариерна промяна.

Лектор

Петя Богданова, основател на Ascend360, е помогнала на над 400 души да преоткрият своите кариери чрез иновативния си метод “the QUESTion method”. С богат опит в кариерното консултиране и лидерството, Петя създава персонализирани решения за развитие на кариерата.

Участието е с такса, с предварителна регистрация.

Startup Talks – Релевантен Networking – събитие на живо
2024-11-14 19:00 - 22:00 | FeelBetter
Направил си вече първата крачка към професионалната си промяна – стартирал си собствен бизнес или стартъп. Фокусът ти в момента е върху това да се срещнеш с точните хора, които да подпомогнат развитието ти? Startup Talks е правилното място за теб!
Събитието е разделено на три модула:

Първи: разпределен си в група от 5 души. Представяш се и споделяш от какво имаш нужда. Ако попаднеш на човек от твоята група, който може да ти бъде полезен, взимаш контактите му.
Втори: попадаш в нова група, с нови 5 души, и процесът се повтаря.
Трети: групите се сменят отново, а ти се представяш пред новите ѝ членове.

Чрез този игрови модел имаш възможност да срещнеш с потенциални партньори, инвеститори и ментори.
За кого е подходящо събитието

За всички, които развиват собствен бизнес, търсят инвеститори или самите те биха искали да подкрепят нечие начинание.

Участието е с такса, с предварителна регистрация.

eCOMCLUB: Автоматизации за растеж
2024-11-28 19:00 - 23:00 | FeelBetter
Развиваш собствен онлайн магазин и темата за автоматизациите никак не ти е чужда. Напротив, дълбаеш в нея, за да оптимизираш максимално работата си. Присъедини се към eCOMCLUB в края на месеца, за да надградиш знанията си. По време на срещата научаваш как различните инструменти ти помагат да оптимизираш процесите си.
Ела, за да обсъдиш добрите практики с експерти и да зададеш въпросите, които те вълнуват.
Тук разговаряш с:

Бисер Кръстев – Prim.io
Радослав Атанасов – Пен Шоп Груп
Петър Сараваков – Вис Виталис
Александър Томов – CloudCart

Какво е eCOMCLUB?
Възможност да се свържеш с други онлайн предприемачи, с които сте си взаимно полезни. Клуб, в който създаваш контакти, приятелства и познанства, научаваш нови неща, виждаш работещи решения. В eCOMCLUB попадаш в малко общество, което има за цел да се развивате взаимно.
Ето няколко причини, поради които да участваш в клуба:

срещаш се с eCommerce общността и с поне един експерт;
обменяш знания, идеи и опит;
допринасяш за развитието на своята общност.

За кого е подходящо събитието

За всички, които развиват онлайн магазин, независимо от платформата.

Участието е без такса, с предварителна регистрация.

Скритата красота на Северния бряг – документален филм
2024-12-16 19:30 - 21:00 | Клуб на пътешественика, ул. "Сердика" 19, София
Ходил ли си на море в късна есен и то не къде да е, а по красивия ни Север? Ако се чудиш защо морето се озовава в блог за фрийлансъри, давам ти идея за кратка почивка по време на работната седмица. Един от големите позитиви на свободната практика (а и на хоум офиса въобще) е възможността да пътешестваш по всяко време, да попадаш на нови и интересни места, да опознаваш страната и света.
Включи се в събитието през декември, за да откриеш своето вдъхновение за пътешествие до северната част на Черно море, в хладните дни.
За кого е подходящо

За всички, които обичат пътешествията.

Участието е с такса, с предварителна регистрация.

Емоционална интелигентност в работна среда – събитие на живо
2024-12-17 - 2024-12-18 | Giunti Psychometrics Bulgaria, Хан Омуртаг 54, София, Bulgaria
Емоционалната интелигентност е незаменима в работната среда, защото помага да управляваме по-добре стреса, конфликтите и взаимоотношенията. Освен това развива умението ни да взимаме по-добри решения, разбирайки както собствените си емоции, така и тези на другите.
Ако отдавна обмисляш обучение в тази посока, разгледай предстоящото. Работи се в малки групи с интерактивен подход, който ти помага да разбереш в дълбочина емоциите си.
По време на обучението:

придобиваш умение за прилагане на емоционалната интелигентност в професионална среда;
получаваш обратна връзка.

За кого е подходящо

За всички, които искат да се включат в курс за емоционална интелигентност.

Лектори

Илина Начева е доктор по социална психология, преподавател в НБУ и УНСС, и изследовател в БАН. Специализира в обучения за развитие на меки умения, управление на кризи и работа с конфликтни групи.
Цветелина Гюрова е магистър по психология с над 25 години опит в обучения, подбор и оценка. Провежда тренинги по лидерство, емоционална интелигентност, коучинг и управление на промяната.

Участието е платено, с предварителна регистрация.

„Свръхчовекът“ на живо
2024-12-29 18:30 - 22:00 | Planet Schwarz Tech Theater, бул. Черни връх 51, София, Bulgaria
Често слушаш „Свръхчовекът с Георги Ненов“, а епизодите те вдъхновяват да вървиш смело и уверено по своя собствен път. Ако все още не си присъствал на някое от живите излъчвания, може би точно сега е моментът.
Ела не само да зададеш въпроси към госта (ако имаш желание, разбира се), но и за да:

подкрепиш фондация „Свръхчовекът с Георги Ненов“ и нейната дейност;
се запознаеш с готини, млади, развиващи се хора като теб.

А кой гостува? Мая Донева. Знаеш, че понякога ти споделяме събития от Чайната – е, Мая Донева е основател. Споменавам го, защото винаги си заслужава да чуеш мотивите на човек, който развива с такова усърдие проект-кауза.
За кого е подходящо събитието

За всички, които обичат смислените разговори и искат да подкрепят „Свръхчовекът“.

Лектор

Георги Ненов е основател на подкаста „Свръхчовекът с Георги Ненов“. С историите, които разказва, той вдъхновява хората да променят живота си.

Участието е платено, с предварителна регистрация.

Нощта на предприемачите – събитие на живо
2025-01-13 19:00 - 23:30 | Oscar Club, Славянска 15, София, Bulgaria
Ако развиваш собствен бизнес, поне веднъж си участвал в Нощта на предприемачите. Не си? Включи се, сигурна съм, че ще намериш мястото си тук. Освен това ще си тръгнеш с поне един полезен контакт. Това е не просто събитие за предпримечиви хора, а мини общество, което:

те среща с хора, с подобни на твоите интереси;
ти дава възможност да обмениш ценен опит и знания.

Средата е приятелска и те мотивира да се движиш напред.
За когo е подходящо

За всички, които развиват собствен бизнес.

Участието е с такса, с предварителна регистрация.

Ден на предприемача, гост Доброслав Димитров – събитие на живо
2025-01-27 19:00 - 23:30 | Gramophone Club, ул. "Будапеща" 6, София, Bulgaria
В края на януари предстои поредното издание на Ден на предприемачите. Ако все още не знаеш, събитието всеки месец те среща с успешни български предприемачи, които идват, за да споделят своя опит. На живо е, така че, ако имаш въпроси, можеш да ги зададеш.
Гост през януари е Добросла Димитров. Съосновател е на Imperia Online – гейминг компания, продадена през 2018 г., както и основател на IT Talents – академия за безплатно обучение по програмиране. Като ангелски инвеститор в EnduroSat, българска компания, специализирана в разработването и производството на малки сателити и космически технологии, Димитров активно подкрепя развитието на иновации в космоса. Освен всичко това, той е ангажиран с откриването на редица нови технологични училища в страната.
Ето каква е програмата на събитието:

Регистрация
Основна част с гост Доброслав Димитров, Co-Founder of Imperia Online
Q&A сесия
Свободен нетуъркинг

За кого е подходящо

За всички, които развиват собствен бизнес.

Лектор

Доброслав Димитров, предприемач.

Участието е платено, с предварителна регистрация.

Голяма Etsy среща – събитие на живо
2025-01-31 18:00 - 21:00
Развиваш Etsy магазин от дълго време или пък едва сега стартираш. И в двата случая ще ти е от полза да попаднеш в група от съмишленици или сред хора с повече опит и свои собствени истории, предизвикателства и успехи.
Включи се в събитието, ако и на теб често ти възникват въпроси, относно работата с Etsy, клиентите, представянето. Ела и ако смяташ, че имаш какво да споделиш с други собственици на магазин. Защо да присъстваш? Попадаш сред общност от хора, от които срещаш подкрепа.
Включи се, за да:

споделиш своя опит;
почерпиш вдъхновение от чуждите истории.

Очаквай и награди!
За кого е подходящо събитието

За хора, които развиват бизнес в Etsy.

Участието е платено, с предварителна регистрация.

Силата на сценичното присъствие: Стратегии за говорене пред публика – събитие на живо
2025-02-12 19:30 - 21:30 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Налага ти се понякога да говориш пред аудитория или да презентираш пред колеги и клиенти. Не се чувстваш особено уверен в тези моменти и знаеш, че това влияе на представянето ти. Иска ти се да си по-спокоен и по-убедителен. Включи се в уъркшопа, за да се научиш да преодоляваш страха от публичното говорене и да представяш идеите си уверено.
От лектора научаваш как да:

изградиш сценично присъствие, което завладява аудиторията;
разбираш по-добре човешките емоции;
мотивираш другите.

​За кого е подходящо

За всички, които искат да развият социалните си умения и да подобрят публичното си представяне.

Лектор

Петър Стоянов (Pepe), режисьор, актьор и театрален инструктор с над 20 години опит.

Участието е платено, с предварителна регистрация.

Ден на предприемача – с Мартин Попов, Interactive Share – събитие на живо
2025-02-24 19:00 - 23:30 | Gramophone Club, ул. "Будапеща" 6, София, Bulgaria
Ако идеята за създаване на собствен проект вече се е настанила трайно в бъдещите ти планове, може би е добре да започнеш с доза мотивация и вдъхновение да направиш смело първата крачка. Или вече развиваш собствен бизнес? Включи се в Деня на предприемача, ако все още не си посещавал събитието. Има какво да си вземеш от разказите на успешни хора.
Гост през февруари е Мартин Попов – управител на дигиталната агенция Interactive Share. Самият той е един от водещите експерти в областта на дигиталния маркетинг.
Организирал е конференции по темата и е бил жури на редица конкурси.
Събитието е разделено на няколко панела:

Основна част
Q&A сесия
Нетуъркинг

За кого е подходящо

За предприемачи или хора, които искат да развиват собствен бизнес.

Участието е с такса, с предварителна регистрация.

„From Zero to Hero: TypeScript + React“ – уъркшоп на живо
2025-02-28 | Barter Community Hub, бул. Черни връх 47, София, Bulgaria
Не само си наясно какво е TypeScript, а искаш да задълбочиш познанията си по темата? Обучението е точно за теб. Включи се, допълваш пропуските си и научаваш много нови неща от експерт в областта.
Събитието ти е от полза, защото:

практически ориентирано е – лекторът има дългогодишен опит и знае как да поднесе темата така, че да ти е не само интересна, но и насочена към практиката;
дава ти възможност да получиш отговори на въпросите си и да участваш в дискусии;
осигурява ти много нови знания.

За кого е подходящо събитието

За всички, които се интересуват от TypeScript.

Лектор

Камен Коцев е софтуерен инженер с над 12 години опит и част от екипа на HackBulgaria.

Участието е с такса, с предварителна регистрация. Уъркшопът се провежда при минимум 10 души и максимум 20.

49 € с ДДС – лична регистрация
79 € с ДДС – фирмена регистрация

AI Innovation Summit – конференция на живо
2025-03-06 | Интерпред, бул. "Драган Цанков" 36, София, Bulgaria
Какво е мястото на AI в бизнеса? Често ли си задаваш този въпрос? Има отговори, които не принадлежат на настоящето, но и такива, които намираме бързо, защото реалността ни ги предоставя сега. Как да използваш AI за целите на твоя бизнес днес? Отговор на този и много други въпроси получаваш от конференцията.
Събитието е разделено на няколко панела, а част от темите на лекциите са:

как AI повишава резултатите в дигиталния маркетинг;
как да създадеш асистент за 10 минути;
какви са възможностите и предизвикателствата пред съдържанието;
5 добри практики в използването на чатбот за продажби.

Програмата е разнообразна, виж я, за да знаеш какво още да очакваш.
Защо да се включиш в събитието?

Запознаваш се с тенденциите, които определят пазара през годината.
Включваш се в networking с лектори и специалисти от различни области.
Получаваш практически идеи, които можеш да приложиш веднага.

За кого е подходящо

За собственици на бизнес, маркетолози и всички, които се интересуват от темата за изкуствения интелект.

Лектори

Лекторите са експерти в областта на маркетинга и технологиите.

Участието е с такса, с предварителна регистрация.

Ден на предприемача – с гост Марио Пешев
2025-03-10 19:00 - 23:30 | Gramophone Club, ул. "Будапеща" 6, София, Bulgaria
Ако търсиш бизнес събитие, което те среща с успешни предприемачи, тук е твоето място. Организира се всеки месец, на живо, а въпроси можеш да задаваш и ти по време на разговора.
През март се срещаш с Марио Пешев.
Кой е той?
Марио Пешев е предприемач и инвеститор, създател на дигитална агенция DevriX. Той е лектор, води обучения и семинари в училища, университети и организации както в Европа, така и в САЩ.
Книгата му „MBA Disrupted“ е двукратен бестселър в Амазон.
Как протича събитието?

Представяне на госта
Q&A Сесия
Нетуъркинг

За кого е подходящо събитието

За всички, които искат да развиват собствен бизнес.

Участието е платено, не е необходима предварителна регистрация.

Дни на роботиката – събитие на живо
2025-03-21 - 2025-03-22 | ТУ София, Студентски Комплекс, ул. „проф. Георги Брадистилов“ 11, София, Bulgaria
Чувал ли си за Дни на роботиката – най-голямото състезание по роботика? Защо ти пиша за него? Ако детето ти е в тинейджърска възраст или студент, и проявява особен интерес към технологиите, събитието със сигурност ще му се стори супер интересно и забавно. Предложи му да се включи. Самите организатори целят да насърчат развитието на младежите в техническите сфери.
Темата на тазгодишното издание е „Pirates“. Добре е да знаеш, че участието може да бъде както индивидуално, така и групово (до 3-ма души). Условията за участие са специфични, всички тях можеш да прочетеш в сайта.
Какво да очакваш?

изложение с технологични разработки;
работилници;
състезания.

Категориите, в които се провеждат състезанията, са разнообразни. Сред тях са:

3D лабиринт;
рали състезание – автономни;
иновативни решения (софтуерни и хардуерни проекти) и др.

Научаваш повече за всички категории от страницата на събитието.
А какво би било едно състезание без томболи и награди? Има и от тях, и то по много. Срокът за записване е 21.03.
За кого е подходящо

За всички, които се интересуват от технологии.

Участието е безплатно, но с предварителна регистрация.

Какъв да стана, когато порасна – събитие на живо
2025-03-22 11:00 - 18:00
Родител си на тийнейджър, който, нормално, все още не е решил по кой професионален път да поеме. Може би събитието ще му даде по-ясна представа за различните възможности, които се разкриват пред него.
Предложи му да се включи или елате заедно. Тук:

получава насоки за избор на кариера, съобразени с интересите и способностите му;
запознава се с професионалисти от различни сфери.

За кого е подходящо събитието

За ученици (7-12 клас), студенти, учители, родители и всички, които търсят нова професионална посока.

Участието е без такса, с предварителна регистрация.

Повече информация получаваш на телефон 0899460306.

Медийна грамотност – формулата на Скандинавския север за устойчиво общество – събитие от хибриден тип
2025-03-27 08:00 - 17:00 | Топлоцентрала, ул. Емил Берсински 5, София, Bulgaria
Умението ни да отсяваме информацията е ключово в епохата, в която се намираме. Това важи с пълна сила за подрастващото поколение. Какви са най-добрите практики в Скандинавието в тази насока? Ела, за да научиш повече, ако темата е важна за теб.
Събитието е разделено на няколко панела:

Институционални стратегии, предизвикателства, свързани с дезинформацията и младежко участие в борбата с фалшивите новини.
Успешното приложение на медийната грамотност в училищата и обществото.
Практически методи за интегриране на образованието по медийна грамотност в училищата и общностите.

Събитието се излъчва и онлайн, във Фейсбук.
За кого е подходящо

За педагози, специалисти в областта на образованието и всички, които се интересуват от темата за медийната грамотност.

Лектори

Лектори са експерти от Дания, Норвегия, Финландия и Швеция в областта на медийната грамотност.

Участието е без такса, с предварителна регистрация.
